(7)„uređaj za privlačenje ribe” ili „uređaj FAD” znači prirodni ili umjetni predmet koji pluta na površini vode i pod kojim se skupljaju različite vrste riba koje on privlači, čime se povećava mogućnost ulova tih vrsta;

9.Stranke surađuju i u provedbi ex ante, usporednih i ex post evaluacija mjera, programa i djelovanja koji se provode na temelju ovog Protokola.

10.Na prvom sastanku Zajedničkog odbora održanom u skladu s ovim Protokolom dogovaraju se detaljna provedbena pravila za upotrebu financijskog doprinosa iz stavka 2. točke (c). Ta pravila sadržavaju definiciju djelovanja iz članka 7. stavka 2., nadležne službe, odgovarajuće proračunske procjene, načine plaćanja te mehanizme izvješćivanja.

9.Financijski doprinos uplaćuje se na državni račun ministra financija. Financijski doprinos iz stavka 2. točaka (b) i (c) stavlja se na raspolaganje subjektu iz Mauricijusa nadležnom za provedbu ribarstvene i pomorske politike. Mauricijska tijela Uniji dostavljaju broj računa i potvrđuju ga svake godine.

5.Iznosi iz stavka 2. točaka (b) i (c) ovog članka plaćaju se za prvu godinu nakon što Zajednički odbor odobri višegodišnji program iz članka 7. stavka 1. Od druge godine iznosi se plaćaju na temelju preporuka Zajedničkog odbora ovisno o rezultatima ostvarenima u programu za prethodnu godinu, kako je navedeno u članku 7. stavku 4.

2.Korištenje financijskog doprinosa iz članka 6. stavka 2. točaka (b) i (c) temelji se na potvrdi godišnjeg i višegodišnjeg programa od strane Zajedničkog odbora te na evaluaciji ostvarenih rezultata u okviru svakog godišnjeg programa.

(b)godišnji i višegodišnji program za korištenje posebnog iznosa financijskog doprinosa iz članka 6. stavka 2. točaka (b) i (c);

8.Poseban financijski doprinos iz članka 6. stavka 2. točaka (b) i (c) ne smije se isplatiti nakon što prođe šest mjeseci od isteka ovog Protokola. Kad god je to nužno i nakon plaćanja potrebnog financijskog doprinosa, stranke nastavljaju s praćenjem provedbe sektorske potpore nakon isteka ovog Protokola. U iznimnim se okolnostima stranke mogu uzajamno sporazumjeti o novim rokovima.

7.Na temelju procjene Zajedničkog odbora plaćanje utvrđenog financijskog doprinosa iz članka 6. stavka 2. točaka (b) i (c) može se odgoditi ili revidirati ako dobiveni rezultati ili financijska provedba nisu usklađeni s programom. Plaćanje financijskog doprinosa nastavlja se nakon savjetovanja između stranaka u okviru Zajedničkog odbora ako su ispunjeni uvjeti.

6.Poseban iznos financijskog doprinosa iz članka 6. stavka 2. točaka (b) i (c) plaća se u obrocima. Obrok za prvu godinu primjene ovog Protokola plaća se na temelju dogovorenih programa. Obroci za sljedeće godine primjene plaćaju se na temelju analize rezultata ostvarenih u provedbi sektorske potpore i dogovorenog godišnjeg programa.

5.Mauricijus svake godine podnosi godišnje izvješće o provedenim djelovanjima i rezultatima ostvarenima s pomoću sektorske potpore. To izvješće ocjenjuje Zajednički odbor. Godišnje izvješće sastoji se od izvješća o financijskoj provedbi i narativnog izvješća u kojem se opisuju provedene mjere i njihovi učinci te poteškoće do kojih je došlo i korektivne mjere koje su poduzete. Mauricijus izvješćuje o ukupnoj provedbi sektorske potpore za vrijeme trajanja ovog Protokola nakon što Protokol istekne.

3.Za suspenziju provedbe ovog Protokola predmetna stranka mora o svojoj namjeri obavijestiti u pisanom obliku najmanje tri mjeseca prije datuma na koji suspenzija treba stupiti na snagu, i to u obliku pisane obavijesti koja se uručuje drugoj stranki. Primitkom te obavijesti pokreće se savjetovanje između stranaka u okviru Zajedničkog odbora u cilju postizanja sporazumnog rješenja spora u razumnom roku.

(d)ako Unija ne izvrši na vrijeme plaćanje iz članka 6. stavka 2. točke (a) iz razloga koji nisu obuhvaćeni točkom (c) ovog stavka.

(c)ako jedna od stranaka ne poštuje odredbe ovog Protokola i njegova Priloga, posebno u pogledu kršenja ključnih i temeljnih elemenata ljudskih prava iz članka 9. Sporazuma iz Cotonoua, i to uz primjenu postupka iz članaka 8. i 96. tog sporazuma; ili uključenog u jednakovrijedan članak sporazuma između Europske unije i zemalja AKP-a koji bi ga naslijedio;

1.Aktivnosti plovila Unije koja plove u vodama Mauricijusa uređene su mjerodavnim pravom Mauricijusa, osim ako je drukčije predviđeno Sporazumom ili ovim Protokolom, zajedno s mjerodavnim rezolucijama IOTC-a i načelima međunarodnog prava. Mauricijska tijela obavješćuju tijela Unije o svim relevantnim izmjenama mauricijskih zakona i propisa koje utječu na aktivnosti plovila Unije, i to najmanje tri mjeseca prije njihove primjene.

5.Nakon isteka ili otkaza ovog Protokola u skladu s člankom 12. Sporazuma vlasnici brodova Unije i dalje su odgovorni za svaku povredu odredbi Sporazuma ili ovog Protokola ili mjerodavnog prava Mauricijusa do koje je došlo prije isteka ili otkaza ovog Protokola ili za sve dospjele iznose koji nisu podmireni u vrijeme isteka ili otkaza.

(b)za posljednju godinu primjene ovog Protokola, razdoblje od 1. siječnja do datuma isteka važenja ovog Protokola.

(a)za prvu godinu primjene ovog Protokola, razdoblje od datuma njegova stupanja na snagu do 31. prosinca iste godine;

18.Opskrbna plovila koja plove pod zastavom države članice Unije podliježu istim postupcima kojima su uređeni zahtjevi za izdavanje odobrenja za ribolov i prijenos odobrenja za ribolov kako je utvrđeno u ovom poglavlju, u mjeri u kojoj je to na njih primjenjivo.

25.Godišnja pristojba za odobreno opskrbno plovilo iznosi 5 000 EUR.

POGLAVLJE III.

IZVJEŠĆIVANJE O ULOVU

Elektronički očevidnik o ribolovu – bilježenje i slanje putem elektroničkog sustava izvješćivanja (ERS)

Opće odredbe

1.Zapovjednik prijavljuje ulov plovila dostavljajući Mauricijusu očevidnik o ribolovu za razdoblje u kojem se plovilo nalazilo u vodama Mauricijusa.

2.Nakon što se sustav ERS pokrene, zapovjednik plovila Unije koje obavlja ribolovne aktivnosti na temelju ovog Protokola dužan je voditi elektronički očevidnik o ribolovu koji je integriran u ERS.

3.Plovilo koje nije opremljeno ERS-om ne smije ući u vode Mauricijusa radi obavljanja ribolovnih aktivnosti. U slučaju nepoštovanja odredaba u vezi s izvješćivanjem o ulovu Mauricijus može suspendirati odobrenje za ribolov za dotično plovilo sve dok se ne dostavi izvješće o ulovu koje nedostaje te može poduzeti mjere protiv vlasnika broda u skladu s relevantnim odredbama važećeg nacionalnog zakonodavstva. U slučaju ponovnog kršenja Mauricijus može odbiti produljiti odobrenje za ribolov. Mauricijus odmah obavješćuje Uniju o svakoj sankciji izrečenoj u tom kontekstu.

4.Zapovjednik odgovara za točnost zapisanih podataka. Očevidnik o ribolovu mora biti u skladu s relevantnim rezolucijama i preporukama IOTC-a te se šalje u skladu sa standardom UN/FLUX iz Dodatka 3.

5.Država zastave i Mauricijus osiguravaju da su opremljeni informatičkom opremom i računalnim programima potrebnima za automatski prijenos podataka iz ERS-a. U suprotnom se prijenos obavlja elektroničkom poštom.

6.Država zastave osigurava zaprimanje i bilježenje podataka iz ERS-a u računalnoj bazi podataka u kojoj se ti podaci mogu čuvati na siguran način tijekom najmanje 36 mjeseci od početka izlaska u ribolov.

7.Centar za praćenje ribarstva (FMC) države zastave osigurava da se očevidnici o ribolovu svakodnevno putem ERS-a automatski stavljaju na raspolaganje FMC-u Mauricijusa tijekom razdoblja u kojem je plovilo prisutno u vodama Mauricijusa, čak i ako nema ulova.

Podaci iz elektroničkog očevidnika

8.Čim se sustav ERS pokrene, zapovjednik plovila bilježi datum i vrijeme točke ulaska u vode Mauricijusa i izlaska iz njih.

9.Zapovjednik plovila svakodnevno, za svaku ribolovnu operaciju i za svaku vrstu, bilježi procijenjene količine koje su ulovljene, zadržane na plovilu ili odbačene u more. Procijenjene količine ulovljene ili u more odbačene vrste bilježe se bez obzira na masu. Ako se plovilo nalazi u ribolovnoj zoni, no ne obavlja ribolovne aktivnosti, bilježi se pozicija plovila u podne (UTC).

10.Podaci iz očevidnika o ribolovu svakodnevno se automatski šalju FMC-u države zastave. Poslane poruke moraju uključivati barem sljedeće elemente:

(a)identifikacijske brojeve Međunarodne pomorske organizacije (IMO) ili registra flote Unije (CFR) i ime plovila;

(b)jedinstveni identifikacijski broj izlaska u ribolov;

(c)FAO-ovu troslovnu oznaku za svaku vrstu;

(d)geografsko područje na kojem su ostvareni ulovi;

(e)datum i vrijeme ulova;